ढोल छतरा यानी असुरों का स्वयंवर और मृत्यु के बाद दफनाया जाना, ऐसी कई रोचक परंपराओं की जानकारियां हैं। दूसरे खंड में संजय जोठे, सिंथिया स्टीफन से लेकर गौरी लंकेश के लेख हैं। इसी खंड में महिषासुर को अपना पूर्वज मानने वाली सुषमा असुर पूछती हैं, ”मैं असुर की बेटी आपके प्रचलित धर्मग्रंथों में हजारों बार मारी या अपमानित की गई हूं, क्या हमारी मौत से होकर विकास का रास्ता जाता है?” किताब में जोतीराव फुले, संभाजी भगत, कंवल भारती, रमणिका गुप्त समेत संजीव चंदन की साहित्यिक रचनाएं भी हैं। कुल मिलाकर, किताब में अस्मिताओं की नई सामाजिक पड़ताल और खोजपरक तथ्य हैं।